106 G. A. ENSCHEDE 



patuit ad latebras, in quas penetrare sine illo instrumento numquam 

 potuissent. 



Brevi frater natu maior, soluto problemate quodam, a LEIBNITIO publice 

 proposito , ostendit , quam perite nova analysi uti sciret. Nee tamen natu 

 minor superare se patiebatur; quippe qui primus inveniret mcthodum 

 adscendendi ab infinite parvis ad quantitates finitas , quarum illae sunt 

 elementa vel differentiae. Quae methodus ab illo nomen accepit, quod 

 in hunc usque diem servavit, calculi integralis. 



Qui quid valeret, ostendit solutis pluribus problematis physicis mechanicis. 

 Unum vero ex his, catenarium dicitur, tarn difficile erat, ut fratri nou 

 contingeret id solvere; ita ut, hoc auctore, id toti orbi erudito proponeretur 

 solvendum. Praeter IOIIANNEM BERNOULLIUM ipsum HUGENIUS et LEIBNITIUS 

 quaestionem solverunt, nee praeter hos tres alius quisquam in certamen 

 descendit. Fuit auteni eventus hie, ut praestantia novae analyseos in- 

 primis solutione iuvenis Helvetii in clara luce poneretur; ita ut vel HUGE- 

 NIUS, victoriis in hoc certaminis genere illustris, agnoscere cogeretur suam, 

 quam usurpaverat, methodum esse inferiorem, itaque se gestire possidere 

 arcanum aernuloruin suorum. 



Ergo LEIBNITIUS in utroque BERNOULUO nactus erat socios praestantes, 

 qui mentem suam prorsus caperent. Plus quam ullus alius uterque ana- 

 lysin infinitesimalem excoluit eamque in usum communem transtulit; quod 

 semper gratus agnovit vir ille eximius, qui testificaretur : //id iam BER- 

 NOULLIOS efTecisse, ut iam non ipsorum minus quam suus calculus 

 videretur." 



luniori quoque ea debetur laus , quod primus novum hunc calculum alios 

 docuerit. Postquam aliquot menses Genevae versatus fuerat, ut satisface- 

 ret desiderio nobilissimi viri CIIRISTOPHORI FATIONIS , qui novam analysin 

 discere cupivit, suscepit iterper Galliam. In quo regno a doctrina excellenti- 

 bus quibusvis viris amico modo excipiebatur et familiaritatis vinculo cum non 

 paucis eorum coniungebatur. Nemo tune mathematicorum Gallorum penetra- 

 verat in novum illud regnum , a LEIBNITIO praecipue conditum ; quod tamen 

 cognoscere nonnulli cupiebant. Itaque hi BERNOULLIUM adibant, ut adiuvaren- 

 tur et docerentur. Ex discipulis, quos ibi inter viros doctos habuit, VARI- 

 GNONUS, praecipue autem vir nobilissimus marchio HOPITALIUS, claruerunt; 



